Veľké zmeny na tomto blogu, na blogu 4M, sú zavŕšené. Prechod na nový CMS sa zdá sa podaril. Zo zmenami sú spojené nie len očistné kúry, ale aj niektoré nepríjemnosti. Napríklad zmena adresy pre RSS kanál.
Nový CMS systém umožňuje rozširovať informačné hodnotu môjho blogu, pretože s už raz napísanými príspevkami dokáže mnohorako pracovať. Napríklad umiestňovať články na konkrétne miesto na mape, ku ktorému sa obsah článku viaže. Ďalej sú to vlastné ankety, sledovanie popularity článkov v čase, antispam pre komentáre bez obmedzovania komentujúcich a tak podobne. Veď sa pozrite sami na novú podobu blogu s názvom matematickej rovnice:
Takže k tým dohadom a špekuláciám, domnienkam a pocitom:
—–DOHADY A ŠPEKULÁCIE—–
—–DOHADY A ŠPEKULÁCIE—–
Ešte raz upozorňujem: Toto sú moje špekulácie, ktoré sa zakladajú na mojich historických skúsenostiach, prizme a osobnom pocite. Neexistuje žiaden dôvod považovať uvedené myšlienky za reálne fakty.
Len pripomínam, že dnes o 18:00 v Bratislave na Pribinovej sa možno uvidíme na akcii občianskeho nesúhlasu. Nie že by som bol nejaký fanatik, aby som kvôli tomu cestoval
hafo veľa kilometrov, ale mám náhodou cestu okolo.
V pondelok, z odstupom času sa vrátim k reálnym faktom a budem sa snažiť skompletovať odpovede na otázky z môjho článku Kauza zabavené servre firmy Websupport - prvý prehľad situácie. Blog - Martin Pilnik (blog.sme.sk)
Vrhnite do komentárov aj ďalšie špekuláciu. Mimozemšťanov prosím vynechajte, aj keď v niektorých momentoch som ten pocit aj mal.
Všetky moje webowé stránky mali dvojdňový výpadok, ktorý bol spôsobený absurdným zásahom Polície Slovenskej republiky, ktorá sa zhabaním 10 servrov webhostingovej firmy Websupport.sk snažila skompletovať dôkazy v kauze haknutia NBU z pred roka.
Výpadok začal 27.06,2007 cca od 9:30 do 28.06.2007 cca 18:20. Verím, že čoskoro sa aj drobné problémy v správaní sa webovej aplikácie vyriešia a budem môcť na webe znova spokojne pracovať.
Viac informácii som písal na svojom druhom blogu:
Postoj majiteľa Websupportu si môžete prečítať v rozhovore s ním na Živé.sk.
Ak máte chuť, zúčastnite sa akcie občianskeho nesúhlasu, ktorá by dala aj v reálnom svete polícii signál, že takto sa to nerobí. Akciu organizuje Samoser solutions a podrobné informácie získate na jeho stránke.
Ak bude premávka na trase z Prahy do Bratislavy a hlavne diaľnica D1, priaznivo naklonená, uvidíme sa tam. Mojich 5 nepotrebných CD sa už teší.
Pretože som bol doteraz so službami firmy websupport.sk spokojný, zostávam aj naďalej ich verným priaznivcom a hlavne zákazníkom.
Nasadiť na spravodajský web ako vyhľadávací nástoj Google je hlúposť. Perióda aktualizácie spravodajského webu je oveľa kratšia ako perióda návštevnosti Googlovského robota.
Dôsledky: V rozhlase som počul, že Zdeňek Svěrák prehral súd ohľadne ochrany jeho autorských práv k jednej jeho pesničke (podrobnejšie v inom článku). Chcel som si o tom prečítať viac. Hovorím si: Určite o tom písalo aj iDnes. Naozaj som si to tam chcel prečítať, ale nemal som šancu to nájsť. Robot to ešte nezaindexoval. Najnovšie články na kľúčové slovo Svěrák sú z 22.6. (rovnako na Lidovkách) a dnes máme 26.6. Na ďalšie otestovanie (a vytvorenie klasického matematického kontrapríkladu) stačí skopírovať nadpis z titulky do vyhľadávacieho políčka.
V tejto súvislosti je zaujímavé, že iDnes a Google uzavreli partnerstvo. No toto partnerstvo sa vôbec neprejavuje v lepšej podpore. Navonok určite nie, takže ako keby neexistovalo. Zakomponovanie výsledkov vyhľadávania do stránok je štandardnou vlastnosťou služby Custom Search Engine, ktorá je bežne k dispozícii komukoľvek. Aj vyhľadávanie na tomto blogu beží na ňom. Pritom by som si celkom dobre vedel predstaviť, iné riešenie od Google, ktoré by túto situáciu vedelo riešiť. Len nadhodím: Google search for your business
Ako som sa k tomu článku nakoniec dopracoval? Nuž cez konkurenčnú službu www.clanky.cz V tomto prípade Seznam profituje jednoznačne kvôli hlúposti vydavateľom. Tentokrát mi síce ponúkol články zdarma, no minimálne získal návštevnosť. Toto je pravdepodobne to miestečko na trhu, ktoré uvidel niektorý koncepčný guru v Sezname. Gratulujem!
Poučenie: Sledujte periódu aktualizácie svojich stránok. Ak je významne kratšia ako perióda indexácie robotom, zvážte všetky pre a proti pri výbere vyhľadávacieho nástroja.
Keď sme už pri tých výsledkoch vyhľadávania. Páni zo stavebných a náraďových firiem by mali popremýšľať, ako Zdeňka Svěráka zaradiť medzi vylučujúce kľúčové slová vo svojich PPC kampaniach na zveráky. Aspoň takto sa Svěrák môže pomstiť rôznym Bauhausom, OBIsom a Hornbachosom.
Komentárová služba informuje: Komentáre o autorských právach budem mazať.
Začínajú veľké zmeny na tomto blogu. Mením CMS. Prosím o zhovievavosť. Pravdepodobne sa občas vyskytne nejaký problémik, divné správanie sa a možno sa vám bude pod rukami táto stránka meniť. Vydržte!
Jazykové okienko. Moje šedivé chlpy na rukách, nohách aj inde sa mi ježia, keď počujem, čítam, vidím hlášku:
Nejaké 3 roky dozadu som…
To tie tri roky cúvate do zadu a cúvate a cúvate? Že vás krk nebolí. No je pravda, že lepšie zadkom dopredku ako predkom do zadku (viac v článku (4M) - O kompromisoch jednou vetou), ale toto asi nebude ten prípad. Veď sa vyjadrujte normálne po slovensky:
Uff, uľavilo sa mi. A čo vám? Aké jazykolomné hlášky vadia vám?
Hovoril som, už žiadne plné kanvice. Pekne divide ana partes aequales.
Zatiaľ nám vládnu dva PPC systémy. Adwords a S-klik. V Adwords je možnosť nastaviť pre rôzne miesta, kde sa inzeráty zobrazujú, rôzne parametre. A bude lepšie:
Mediálne.sk - Internet - Správy - Google poskytne inzerentom väčšiu kontrolu nad reklamou
"Doteraz mali inzerenti vplyv len na oceňovanie reklamy. Nová služba Placement Performance report bude prinášať presné informácie o charaktere jednotlivých webov a ich návštevníkov."
PPC odborník, a obsahový konverzný skeptik, preto kladie oprávnenú otázku:
Sníží vám nový report v AdWords výdělky z AdSense? | Weblog | Sova v síti
"Pro vydavatele je report příležitostí i hrozbou. Příležitostí pro ty, kteří si nenafukují míru prokliku různými triky a posílají inzerentům kvalitní návštěvnost. Hrozbou pro ty ostatní.
Do které skupiny budete patřit vy?"
Ja sa skôr spýtam, či mi ako poskytovateľovi priestoru pre ich reklamu, nebude vadiť, že kde kto mi bude vidieť až do kuchyne. Veď už teraz sa oplatí založiť si Adwords účet len kvôli možnosti využívať tých hafo nástrojov a hafo štatistík, ktoré tam sú. Toto je ďalší.
A čo ten druhý, S-klik? Ten si nechal v agentúre Dobrý webNové návody k Skliku a Peněžence. (Seznam outsorcuje len taký džes.) Ale hlavne rozširuje miesta, kam by ešte mohol inzeráty S-klik napchať. Zlé, je, že sa to nedá vypnúť, ani nijako manažovať. Keď už to obšľahujú, tak by mohli dokonalejšie. Ale to by v Jyxo.cz museli poznať základnú pravdu o kopírovaní:
Nekopíruj Čo, počúvaj Prečo"Nestačí vedieť ČO kde a ako skopírovať, treba vedieť PREČO je originál práve taký a nie inakší."
Tak to sú fakty a teraz jedno zamyslenie:
Kdesi ktosi (sám Adsens blog) uverejnil prípadovú štúdiu o tom, ako je vhodné na stránky eShopu umiestniť Adsense kód. Chlapíci (dámy odpustia) z www.imineo.com to vyskúšali a tvrdia:
Inside AdSense: An effective pairing of AdSense and e-commerce
"But as Imineo team implemented AdSense, they noticed that qualified visitors came to the site with the intention to buy the videos and did not click on the sponsored links, while other visitors usually clicked on one of the relevant ads."
Čo si o tom myslíte Vy?
Mením taktiku. Doteraz som podával celulózový výluh po celých kanviciach a vy ste si mohli vďaka medzititulkom naliať tú svoju šálku. Od teraz do neurčita budem podávať celulózové výluhy dividované a adjustované do jednotlivých šálok. V lekárni je taxa labórum za dispenzáciu zaujímavejšia, tak vyskúšam túto fintu na zdravotnom poistení aj v prostredí môjho blogu. Toš uvidíme, povedal zrakovo znevýhodnený, tak ak máte pripomienku, inzultáciu, či rovno túžite po defenestrácii, neskáčte, ale komentujte.
Toto ma pobavilo:Apple chce porazit Microsoft na webu Jednak ten nadpis a aj doleuvedený citát.
"iPhone by se měl na americkém trhu objevit na konci tohoto měsíce. Jeho výhradním prodejcem bude mobilní divize telekomunikační společnosti AT & T dříve známá pod jménem Cingular. Cena přístroje se bude pohybovat od 499 do 599 dolarů (10 500 - 12 600 korun). V Evropě by se měl iPhone začít prodávat až ve čtvrtém čtvrtletí letošního roku."
Nadpis preto, že byť väčší ako nula je pre každé reálne číslo hračkou. Čudujete sa prečo nula? Nuž nepoužívam žiadnu internetovú službu od Microsoftu a ako tak sledujem štatistiky, tak podobne sa chová kde-kto. Jo IE? A to je, prosím vás, aké na webu? To je predsa desktovpový program na prístup do internetu a k internetovým službám.
Ten citát ma aj prekvapil. Som myslel, že sa slávny iPhone už v Amerike predáva. Keď si dám nadpis, citát a informácie o uzavretosti iTunes dohromady, myslím, že nás čaká pred Vianocami pekné safari. Po nedávnych cudzích a cudzích skúsenostiach začínam dúfať, že za výkon bude po novom roku vyhodené celé marketingové oddelenie Apple. (Vysvetlenie: že sa im nepodarí vstúpiť na trh, zamiešať s podielmi na trhu a pre túto neschopnosť ich vyhodia)
Čerstvá voda do celulózového výluhu: MaLer.cz - Update bety Safari 3.0.1 na Windows. Tak, mac-sochisti, dajte vedieť, či to má cenu skúšať. Konečne môžno dôjde aj na elementárnu vec a zatiaľ to bolo technicky nemožné zistiť. Či Safari pre Win a Safari pre Mac vykresľuje rovnako vrátane tých chýbajúcich slov, čiar a podobne. Lebo veď hlavne o to vraj išlo.
Možno znie to príslovie, poučenie, výstraha, metafora či čo to je trochu inak, no pre dnešný deň sa mi hodí práve v tejto podobe.
Bol som na jednej výbornej svadbe. Trochu pomaly sa to rozbiehalo (s oneskorením), ale na čo by sme spomínali, no potom to šlo ako po masle. Aby som sa nestratil v texte a dojmoch, chytro prianie novomanželom:
Prajem ti (každému jednotlivo), aby sa vám (dohromady) darilo dodržať to čo ste si navzájom sľúbil. Lebo nie pred svedkami a svadobčanmi, ale pred sebou, Bohom a otcom ste si to sľúbili (každý jednotlivo sebe navzájom).
Oficiality máme za sebou, aj oni, takže už len svetlé zajtrajšky. Užite si to priatelia tak, ako si aj my s mojou krásnou ženou užívame výhody manželstva.
Ako píšem, svadba to bola fajná. Muzika bola jedna z najlepších. S manželkou (mojou) sme sa zhodli, že sme si tak dobre doteraz zatancovali len dvakrát. Na našej svadbe a na jednom plese na pražskom Žofíne. Aj jedlo bolo fajné, aj koláče, tých tort… Nápad s cool boxom bol fakt cool, odporúčam. (To si necháte na dvore zaparkovať chladiaci náves od kamióna a je po probléme.) Fajn bolo. Akurát: Ženo, starneme!